ยาไทอะไซด์มีกลไกการออกฤทธิ์อย่างไร
A. การออกฤทธิ์โดย ตัวยาจะเข้าจับกับ ตัวรับ Serotonin 5-HT2A ทำให้เกิดการส่งสัญญาณกระแสประสาทแปลผลในลักษณะหลอนประสาท/ประสาทหลอน นอกจากนี้ยังส่งผลทำให้อุณหภูมิของร่างกายเพิ่มขึ้น หัวใจเต้นเร็ว ความดันโลหิตสูง มีอารมณ์ก้าวร้าว และอาจเกิดอาการชักตามมา และ/หรือ อาจทำให้ร่างกายเพิ่มการหลั่งฮอร์โมนบางตัวออกมา เช่น Oxytocin
B. จะออกฤทธิ์กดการทำงานของสมองส่วนระดับลึก (Subcortical level)รวมถึงสมองส่วนกลางและส่วนที่เป็นก้านสมอง ตัวยาจะยับยั้งการทำงานของตัวรับ (Receptor) สารสื่อประสาทประเภท Cathecolamine receptors และยับยั้งการดูดกลับของสารสื่อประสาทบางตัว นอกจากนี้ยังแสดงฤทธิ์ต่อต้านการทำงานของสารสื่อประสาทประเภท Dopamine และ Acetylcholine ในสมองอีกด้วย จากกลไกเหล่านี้ทำให้เกิดฤทธิ์ของการรักษาตามสรรพคุณ
C. กลไกการออกฤทธ์ของยากลุ่มไทอะไซด์คือ ตัวยาจะทำให้ไตดูดแคลเซียมในปัสสาวะกลับเข้ากระแสเลือดมากขึ้น อีกทั้งทำให้ปริมาณโซเดียมในเซลล์ลดต่ำลง รวมไปถึงเพิ่มกระบวนการแลกเปลี่ยนและเคลื่อนย้ายระหว่างเกลือโซเดียมและแคลเซียมของระดับเซลล์ในร่างกาย จากกลไกเหล่านี้ทำให้ยากลุ่มไทอะไซด์สามารถ ขับปัสสาวะ ลดความดันโลหิต และมีฤทธิ์ของการรักษาได้ตามสรรพคุณ
D. เป็นกลุ่มยาที่ออกฤทธิ์ต่อต้านการทำงานของสารสื่อประสาทประเภท แอซิติลโคลีน(Acetylcholine) ทำให้ระดับของสารแอซิติลโคลีนถูกปลดปล่อยออกมา ได้ลดน้อยลงและขาดความสมดุล จึงส่งผลต่อการแปลสัญญาณประสาทผิดจากปกติ โดยทำให้ผู้ป่วยมีอาการเพ้อคลั่ง เซลล์ประสาทของการรับรู้ทำงานผิดเพี้ยนจนส่งผล ให้เห็นภาพหลอนและได้ยินเสียงแว่วต่างๆตามมา
ข้อที่ถูกต้องคือ C.  
เนื่องจาก ยาไทอะไซด์ (Thiazide) คือ กลุ่มยาขับปัสสาวะที่นำมาช่วยรักษาโรคความดันโลหิตสูง, อาการบวมอันมีสาเหตุมาจาก โรคหัวใจ โรคตับ และโรคไต, ยากลุ่มนี้ช่วยลดความเสี่ยงของการเสียชีวิตเนื่องจากหัวใจขาดเลือด (โรคกล้ามเนื้อหัวใจตาย) อันมีสาเหตุมาจากความดันโลหิตสูง

วงการแพทย์จัดให้ยากลุ่มไทอะไซด์เป็นยาลดความดัน ที่มีราคาถูกที่สุด ยากลุ่มไทอะไซด์ยังแบ่งออกเป็นหลายรายการโดยมีสาร Benzothiazide เป็นสารตั้งต้น (Parent of the class) และสามารถแบ่งเป็นอนุพันธุ์ย่อยได้อีก เช่น Bendroflumethiazide, Chlorothiazide, Cyclothiazide, Hydrochlorothiazide, และ Diazoxide

ซึ่งในกลุ่มยาไทอะไซด์นี้ ยาHydrochlorothiazide ได้ถูกคัดเลือกให้บรรจุลงในบัญชียาหลักแห่งชาติของไทย โดยจัดอยู่ในกลุ่มยาอันตราย เพื่อความปลอดภัยของตัวผู้ป่วย การใช้ยากลุ่มไทอะไซด์จึงต้องอยู่ภายใต้การควบคุมดูแลของแพทย์ผู้รักษาเท่านั้น ห้ามมิให้ผู้ป่วยหยุดหรือปรับเปลี่ยนขนาดรับประทานด้วยตนเอง

ยาไทอะไซด์มีสรรพคุณรักษาโรค/ข้อบ่งใช้:
- เป็นยาขับปัสสาวะ
- ใช้รักษาและบรรเทาโรคความดันโลหิตสูง
- ลดความเสี่ยงของภาวะหัวใจล้มเหลว
- ลดอาการบวมของร่างกาย
- รักษาโรคเบาจืด
- ป้องกันการเกิดนิ่วในไต

ยาไทอะไซด์มีกลไกการออกฤทธิ์อย่างไร
กลไกการออกฤทธ์ของยากลุ่มไทอะไซด์คือ ตัวยาจะทำให้ไตดูดแคลเซียมในปัสสาวะกลับเข้ากระแสเลือดมากขึ้น อีกทั้งทำให้ปริมาณโซเดียมในเซลล์ลดต่ำลง รวมไปถึงเพิ่มกระบวนการแลกเปลี่ยนและเคลื่อนย้ายระหว่างเกลือโซเดียมและแคลเซียมของระดับเซลล์ในร่างกาย จากกลไกเหล่านี้ทำให้ยากลุ่มไทอะไซด์สามารถ ขับปัสสาวะ ลดความดันโลหิต และมีฤทธิ์ของการรักษาได้ตาม
สรรพคุณ

ยาไทอะไซด์มีรูปแบบการจัดจำหน่ายอย่างไร
ยาไทอะไซด์มีรูปแบบการจัดจำหน่าย เช่น ในรูปแบบชนิดยาเม็ด ขนาดความแรง 25, 50, และ 100 มิลลิกรัม/เม็ด
12.อายุรศาสตร์ (อายุรศาสตร์) - Internal Medicine